SCB ขาย Big Lot หุ้น SCC ให้สำนักงานทรัพย์สินฯ 4.49 พันลบ.
SCB ขาย Big Lot หุ้น SCC จำนวน 4.49 พันลบ.
24 ก.ย. 2558

ผู้สื่อข่าวรายงานว่า สรุปซื้อขายกระดานรายใหญ่ (Big Lot) วันนี้ (24 ก.ย.) บริษัท ปูนซิเมนต์ไทย จำกัด(มหาชน) หรือ SCC มีมูลค่าสูงสุด จำนวน 5 รายการ ปริมาณ 9,140,600 หุ้น มูลค่า 4,494,173 ล้านบาท ในราคาเฉลี่ย 491.67 บาทต่อหุ้น ซึ่งสูงกว่าราคาในกระดานที่วันนี้ปิดที่ 476 บาท ปรับตัวขึ้น 4 บาทหรือ 0.85% มูลค่าซื้อขายที่ 8.46 พันล้านบาท
ด้านแหล่งข่าวจากวงการโบรกเกอร์ เปิดเผยว่า รายการบิ๊กล็อตหุ้น SCC คาดว่าจะเป็นการทำดีลขายของธนาคารไทยพาณิชย์ จำกัด (มหาชน) หรือ SCB กับสำนักงานทรัพย์สินส่วนพระมหากษัตริย์
อนึ่งข้อมูลล่าสุดเมื่อ 14 ส.ค.58 จากตลาดหลักทรัพย์แห่งประเทศ ระบุว่า SCB ถือหุ้น SCC จำนวน 9,070,600 หุ้น(0.76%)